**Javni razpis za sofinanciranje investicij na primarni ravni zdravstvene dejavnosti 2021 – odgovori na vprašanja potencialnih prijaviteljev**

**Obvestilo potencialnim prijaviteljem: Dne 16. 7. 2021 je bil v okviru javne objave naložen delilnik[[1]](#footnote-1) iz katerega je razvidno število kompletov IT opreme (ali posameznih komponent) po izvajalcu NMP.**

**I. vprašanje**

Spoštovani,

v zvezi z javnim razpisom za sofinanciranje investicij na primarni ravni zdravstvene dejavnosti v RS za 2021 imamo vprašanje, in sicer:

V tretji točki JR je navedeno, da znesek najvišjega osebnega financiranja posameznega projekta (brez DDV) bo določen na podlagi števila prejetih popolnih prijav in ob upoštevanju koeficienta razvitosti občin  za leto 2021 in 2012.

* ZDNM je ustanovilo 6 občin. Ali to pomeni, da je pomembno katera občina je prijavitelj v imenu ZD NM? Npr. če se prijavi MONM je delež sofinanciranja iz proračuna 60%, če še prijavi občina Šentjernej, je delež 90%?
* Ali je višina sredstev (delež sofinanciranja) odvisen od velikosti občine?

**I. odgovor:**

Da, upošteva se koeficient razvitosti občine prijaviteljice. Vaše razmišljanje je pravilno.

Velikost občine na višino sredstev (delež sofinanciranja) ne vpliva.

**II. vprašanje**

Spoštovani,

V razpisu »»Sofinanciranje investicij na primarni ravni zdravstvene dejavnosti v Republiki Sloveniji za leto  2021«, objavljenem v Uradnem listu Republike Slovenije dne 2. 7. 2021 številka objave 105/2021, Ob-2482/21,« je v točki 3.1 navedeno sledeče:

»Projekt morajo v NRP obvezno uvrstiti vse občine, ki se v projekt vključujejo kot prijaviteljice in ki prispevajo sofinancerski delež.

Sofinancerski delež lahko prispeva tudi zdravstveni dom. Ne glede na to je prejemnik sofinancerskih sredstev s strani MZ le občina prijaviteljica in, v primeru, ko je občin ustanoviteljic več, občine, ki prispevajo sofinancerski delež.«

Naš zdravstveni dom ima 12 občin ustanoviteljic, in naša vprašanja vezana na ta del razpisa so:

1)      Ali morajo vse občine ustanoviteljice prispevati sofinancerski delež?

2)      Ali je zadoščeno pogoju vnosa v NRP, če (le) občina ustanoviteljica v svoj proračun vnese le 1,00 EUR (da lahko v proračunu odpre postavko NRP), ostala sredstva pa zagotovimo v Zdravstvenem domu?

**II. odgovor:**

1. Ne

2. Da

**III. vprašanje**

Pozdravljeni.

Občina Šentrupert ureja ambulanto za zdravnika.

Ali se mi lahko prijavimo na omenjeni razpis za nakup opreme?

**III. odgovor:**

Nakup opreme za ambulanto zdravnika ni predmet javnega razpisa. Predmet razpisa je IT oprema ekip mobilnih enot NMP. Dodatno pojasnjujemo, da ambulanta v Šentrupertu ni vključena v DSZ. Na javni razpis se lahko prijavite kot eden izmed ustanoviteljev ZD Trebnje.

**IV. vprašanje**

Spoštovani,

kot vidim iz razpisa se UKCL za potrebe Reševalne postaje ne more prijaviti na razpis. Reševalna postaja UKC Ljubljana je začetnik razvoja IT opreme v reševalnih avtomobilih in namenja veliko lastnega denarja ta njen nakup in razvoj. Rešitve, ki smo jih razvili v naši službi (tudi Dispečerska služba zdravstva izhaja iz naše službe), so sedaj implementirane v celoten NMP v Sloveniji. Ne zdi se nam prav, da so razpisi narejeni na način kot so in, da pogoje ne izenačite za vse enote NMP. To, da je ustanoviteljica država bi moralo biti izenačeno z ustanoviteljstvom občin.

**IV. odgovor:**

Odgovor: Predmetni javni razpis je namenjen izključno za sofinanciranje investicij na primarni ravni zdravstvene dejavnosti.

**V. vprašanje**

Pozdravljeni,

Ali lahko na javni razpis prijavimo nakup IT opreme za mobilne enote NMP, ki je bila kupljena v letu 2020?

**V. odgovor:**

Odgovor: Že nabavljene oziroma kupljene IT opreme za mobilne enote NMP ni mogoče vključiti v sofinanciranje po predmetnem javnem razpisu.

**VI. vprašanje**

Spoštovani,

v zvezi z Javnim razpisom za sofinanciranje investicij na primarni ravni zdravstvene dejavnosti 2021 vas prosimo za odgovor na naslednje vprašanje:

ZD Radovljica je v Prilogi 1 Pravilnika o službi nujne medicinske pomoči opredeljen kot DS3. Ali ZD Radovljica izpolnjuje pogoj 2 iz Javnega razpisa?

V primeru pozitivnega odgovora, je naslednje naše vprašanje:

ZD Radovljica je organizacijska enota javnega zavoda Osnovno zdravstvo Gorenjske, katerega ustanoviteljice so vse gorenjske občine (18 občin). Ali to pomeni, da moramo pridobiti soglasja vseh občin ustanoviteljic?

**VI. odgovor:**

Odgovor 1: ZD Radovljica je glede na program upravičena do nabave 1 kompleta ali posameznih komponent iz razpisa.

Odgovor 2: Zadostuje soglasje tistih občin, na območju katerih posamezni zdravstveni dom v okviru OZG izvaja zdravstveno dejavnost.

**VII. vprašanje**

Spoštovani,

 Na podlagi točke 5.1. Razpisne dokumentacije, ki se nanaša na javni razpis »*Sofinanciranje investicij na primarni ravni zdravstvene dejavnosti v Republiki Sloveniji za leto  2021*«, ki je bil objavljen v Uradnem listu Republike Slovenije dne 2.7.2021, zastavljamo sledeča vprašanja:

Prijavitelj lahko skladno s točko 2.1. Razpisne dokumentacije prijavi investicijski projekt za *komplet opreme* ali posamezne elemente opreme, vendar za število kosov **v okviru priznanega programa števila mobilnih enot.** Eden izmed pogojev za kandidiranje je, da je zdravstveni dom, za katerega prijavitelj oddaja prijavo, vključen **v mrežo izvajalcev NMP skladno s Prilogo 1** Pravilnika o službi nujne medicinske pomoči (Uradni list RS, št. 81/15 in 93/15 – popr.)

* Zanima nas, ali je predmet sofinanciranja tudi oprema za vozila (reševalna vozila in VUZ) v okviru dežurne službe (DS1, DS2, DS3 in DS4), kot izhaja iz Priloge 1 Pravilnika o službi nujne medicinske pomoči, ki se bodo prav tako vključevala v DSZ?
* Zanima nas, ali t.i. komplet opreme predstavlja zgolj (i) GPS oddajnik, (ii) navigacijsko napravo, (iii) tablični računalnik in (iv )obe informacijski rešitvi ali celoten nabor, ki ga potrebuje ekipa: torej tudi mobilni tiskalnik za protokole, nosilce, tipkovnico za tablico?

Skladno s tretjim odstavkom 19. člena Pravilnika o službi nujne medicinske pomoči je število reševalnih vozil, ki jih mora imeti posamezna enota NMP, enako številu mobilnih enot. Poleg reševalnih vozil iz prejšnjega stavka izvajalec službe NMP zagotavlja tudi rezervna reševalna vozila za območje, ki ga organizacijsko pokriva. Pri določitvi ustreznega števila rezervnih reševalnih vozil UC upošteva velikost območja in število mobilnih enot, ki delujejo na območju, ki ga organizacijsko pokriva. Delež zagotavljanja rezervnih reševalnih vozil predstavlja vsaj 20 odstotkov skupnega števila reševalnih vozil glede na vrsto reševalnega vozila.

* Zanima nas, ali je predmet sofinanciranja oprema le za tisto število mobilnih enot, ki izhaja iz Priloge 1 k Pravilniku o službi nujne medicinske pomoči ali lahko tudi za rezervna vozila, ki jih je JZZ (izvajalec) dolžan zagotoviti na podlagi 3. odstavka 19. člena Pravilnika o službi nujne medicinske pomoči?

Iz točke 3.1. Razpisne dokumentacije izhaja: *»v primeru, da je ustanoviteljstvo zdravstvenega doma razdeljeno med več občin, je lahko prijavitelj le ena izmed občin soustanoviteljic. K prijavi prijavitelj priloži soglasje oziroma pooblastilo ostalih občin soustanoviteljic.«*

Osnovno zdravstvo Gorenjske (v nadaljevanju OZG) je javni zdravstveni zavod, ki opravlja zdravstveno dejavnost na primarni ravni. OZG ima 18 občin ustanoviteljic in ima v svoji sestavi šest organizacijskih enot (zdravstvenih domov), večina organizacijskih enot (OE) pa svojo zdravstveno dejavnost izvaja na območjih več občin ustanoviteljic (npr. ZD Škofja Loka izvaja zdravstveno dejavnost na območju Občine Žiri, Občine Gorenja Vas – Poljane, Občine Železniki in Občine Škofja Loka).

* Zanima nas, ali je z vidika razpisnih pogojev, upoštevaje poseben status in organizacijo OZG ustrezno, da vlogo prijaviteljice prevzame ena izmed občin, na območju katerih izvaja zdravstveno dejavnost določena OE? Ali mora v tem primeru občina prijaviteljica upoštevajoč okoliščino, da OZG ustanavlja 18 občin ustanoviteljic, svoji prijavi predložiti soglasja vseh ostalih občin ustanoviteljic OZG (17 soglasij) ali zadostuje predložitev soglasij tistih občin, na območju katerih posamezna OE (zdravstveni dom) v okviru OZG izvaja zdravstveno dejavnost? Ali lahko za organizacijske enote OZG prijavo odda 6 različnih občin prijaviteljic?

**VII. odgovor:**

Vezano na vaše vprašanje »Zanima nas, ali je predmet sofinanciranja tudi oprema za vozila (reševalna vozila in VUZ) v okviru dežurne službe (DS1, DS2, DS3 in DS4), kot izhaja iz Priloge 1 Pravilnika o službi nujne medicinske pomoči, ki se bodo prav tako vključevala v DSZ?«, vam podajamo naslednji odgovor:

Predmet sofinanciranja je oprema za reševalna vozila, vozila urgentnega zdravnika, motor in oprema (tablica s programi) za enoto HNMP kot izhaja iz delilnika.

Vezano na vaše vprašanje »Zanima nas, ali t.i. komplet opreme predstavlja zgolj (i) GPS oddajnik, (ii) navigacijsko napravo, (iii) tablični računalnik in (iv )obe informacijski rešitvi ali celoten nabor, ki ga potrebuje ekipa: torej tudi mobilni tiskalnik za protokole, nosilce, tipkovnico za tablico?«, vam podajamo naslednji odgovor:

Mobilni tiskalnik za protokole ni predmet razpisa, dodatna omenjena oprema za tablico pa je.

Vezano na vaše vprašanje »Zanima nas, ali je predmet sofinanciranja oprema le za tisto število mobilnih enot, ki izhaja iz Priloge 1 k Pravilniku o službi nujne medicinske pomoči ali lahko tudi za rezervna vozila, ki jih je JZZ (izvajalec) dolžan zagotoviti na podlagi 3. odstavka 19. člena Pravilnika o službi nujne medicinske pomoči?«, vam podajamo naslednji odgovor:

V kolikor ima zavod večje potrebe po številu kompletov ali posameznih komponent, kot ima dodeljeno v tabeli, mora predložiti pisno argumentacijo po dodatnem kompletu.

Vezano na vaše vprašanje »Zanima nas, ali je z vidika razpisnih pogojev, upoštevaje poseben status in organizacijo OZG ustrezno, da vlogo prijaviteljice prevzame ena izmed občin, na območju katerih izvaja zdravstveno dejavnost določena OE? Ali mora v tem primeru občina prijaviteljica upoštevajoč okoliščino, da OZG ustanavlja 18 občin ustanoviteljic, svoji prijavi predložiti soglasja vseh ostalih občin ustanoviteljic OZG (17 soglasij) ali zadostuje predložitev soglasij tistih občin, na območju katerih posamezna OE (zdravstveni dom) v okviru OZG izvaja zdravstveno dejavnost? Ali lahko za organizacijske enote OZG prijavo odda 6 različnih občin prijaviteljic?«, vam podajamo naslednji odgovor:

Zadostuje soglasje tistih občin, na območju katerih posamezni zdravstveni dom v okviru OZG izvaja zdravstveno dejavnost.

**VIII. vprašanje**

Spoštovani,

V zvezi z Javni razpis za sofinanciranje investicij na primarni ravni zdravstvene dejavnosti 2021-sklic 4110-46/2021 imamo naslednje vprašanje:

ZD Ljutomer ima priznan 1,5 tima (1 tim izvaja nujno medicinsko pomoč 24 ur na dan, vse dni v letu, 0,5 tima pa izvaja nujno medicinsko pomoč 12 ur na dan, vse dni v letu-NRV).

Pri delu uporabljamo dve reševalni vozili ter vozilo urgentnega zdravnika-VUZ. ZA nujno medicinsko pomoč uporabljamo še eno reševalno vozilo, ki nadomesti že navedeni reševalni vozili v času okvar, servisov itd. Ker gre za opremo, ki je ni mogoče na enostaven način premeščati med reševalnimi vozili, bi želeli v razpis vključiti vsa vozila. Zanima nas, ali lahko v predmet razpisa vključimo vsa navedena vozila.

Za vaš odgovor se vam zahvaljujemo.

**VIII. odgovor:**

V kolikor ima zavod večje potrebe po številu kompletov ali posameznih komponent, kot jih ima dodeljeno v tabeli – objavljenemu delilniku, mora predložiti pisno argumentacijo po dodatnem kompletu.

**IX. vprašanje**

Spoštovani,

ZD Krško ima s pogodbo do ZZZS priznano 2 tima NRV.

Za izvajanje nujnih prevozov imamo opremljeni 2 vozili in še dodatno vozilo, ki se ga uporabi v primeru okvare enega od nujnih vozil.

Se lahko IT opremo na račun razpisa MZ nabavi tudi za to rezervno vozilo?

Mora biti financer investicije občina in ZD, ali je lahko le občina oz. le ZD?

**IX. odgovor:**

Skladno z objavljenim delilnikom ima ZD Krško priznano opremljanje treh vozil.

Vezano na vprašanje »Mora biti financer investicije občina in ZD, ali je lahko le občina oz. le ZD?«, vam podajamo naslednji odgovor:

Javni razpis je namenjen sofinanciranje za investicij na primarni ravni zdravstvene dejavnosti. Kot ustanovitelj JZZ-ZD je lahko prijavitelj na javni razpis zgolj občina. V skladu z veljavnimi predpisi pogoje za delo JZZ-ZD zagotavlja ustanovitelj, kar pomeni, da mora poleg sofinancerskega deleža iz proračuna na podlagi predmetnega razpisa zagotavljati občina in imeti projekt uvrščen v NRP. Z vidika namena javnega razpisa se v razpisni dokumentaciji ne opredeljuje do načina zagotavljana virov dela financiranja, ki ga mora zagotavljati občina.

**X. vprašanje**

Spoštovani,

V zvezi z javni razpisom za sofinanciranje investicij na primarni ravni zdravstvene dejavnosti 2021, nas zanima naslednje:

V točki 3.1. razpisne dokumentacije je navedeno, da sofinancerski delež lahko prispeva tudi zdravstveni dom, v točki 2.1. pa da celoten DDV plača prijavitelj – ali lahko DDV plača tudi zdravstveni dom in tako prevzame celoten sofinancerski del, ki ga ne zagotovi MZ?

**X. odgovor:**

Javni razpis je namenjen za sofinanciranje investicij na primarni ravni zdravstvene dejavnosti. Kot ustanovitelj JZZ-ZD je lahko prijavitelj na javni razpis zgolj občina. V skladu z veljavnimi predpisi pogoje za delo JZZ-ZD zagotavlja ustanovitelj, kar pomeni, da mora poleg sofinancerskega deleža iz proračuna na podlagi predmetnega razpisa preostala finančna sredstva zagotavljati občina in imeti projekt uvrščen v NRP. Z vidika namena javnega razpisa se v razpisni dokumentaciji ne opredeljuje do načina zagotavljana virov dela financiranja, ki ga mora zagotavljati občina. DDV je zakonska kategorija in ni predmet sofinanciranja zato je navedeno vprašanje brezpredmetno.

**XI. vprašanje**

Spoštovani,

na podlagi točke 5.1. Razpisne dokumentacije javnega razpisa »Sofinanciranje investicij na primarni ravni zdravstvene dejavnosti v Republiki Sloveniji za leto  2021«, ki je bil objavljen v Uradnem listu Republike Slovenije dne 2.7.2021, zastavljamo naslednja vprašanja:

Predmet nabave je med drugim tudi: *»Informacijska rešitev za vnos in izmenjavo podatkov o intervenciji v obliki digitalnih obrazcev predpisanih s Pravilnikom o službi nujne medicinske pomoči (Uradni list RS, št. 81/15 in 93/15-popr.; Priloga 7, priloga 9, Priloga 10, Priloga 11) z možnostjo statistične obdelave vnešenih podatkov in intervencij z namenom izvoza in poročanja ter avtomatsko izdelavo statičnega poročila v papirni in elektronski obliki za Ministrstvo za zdravje RS – Priloga 12 Pravilnika o službi nujne medicinske pomoči (Uradni list RS, št. 81/15 in 93/15-popr.).«*

* izvajalec NMP ni seznanjen z možnostjo nakupa informacijske rešitve, saj izvorna koda razpoložljivih rešitev ostane v lastništvu ponudnika. Ali je v primeru informacijskih rešitev mišljen »nakup« licence oziroma sklenitev licenčne pogodbe za določeno časovno obdobje?? Ali se sofinanciranje lahko nanaša tudi na najem informacijske rešitve? Prosimo še za pojasnilo, na kakšno časovno obdobje se nanaša nakup licence / najem, v primeru da je odgovor na zastavljeno vprašanje pozitiven.

V 2. odstavku točke 2.1. Razpisne dokumentacije je zapisano: *»Prijavitelj lahko prijavi investicijski projekt za komplet opreme ali posamezne elemente opreme, vendar za število kosov v okviru priznanega programa števila mobilnih enot.«*

V točki 7 Razpisne dokumentacije  pa je navedeno: *»Izvajalec NMP je upravičen do sofinanciranja opremljanja vseh reševalnih vozil s katerimi izvaja NMP.«*

* ker se število priznanega programa mobilnih enot pri izvajalcu NMP razlikuje od števila reševalnih vozil, s katerimi izvaja NMP, nas zanima, od česa bo odvisen dejanski obseg sofinanciranja?

Hvala za odgovore in lep pozdrav.

**XI. odgovor:**

Vezano na vaše vprašanje »Predmet nabave je med drugim tudi: »Informacijska rešitev za vnos in izmenjavo podatkov o intervenciji v obliki digitalnih obrazcev predpisanih s Pravilnikom o službi nujne medicinske pomoči (Uradni list RS, št. 81/15 in 93/15-popr.; Priloga 7, priloga 9, Priloga 10, Priloga 11) z možnostjo statistične obdelave vnešenih podatkov in intervencij z namenom izvoza in poročanja ter avtomatsko izdelavo statičnega poročila v papirni in elektronski obliki za Ministrstvo za zdravje RS – Priloga 12 Pravilnika o službi nujne medicinske pomoči (Uradni list RS, št. 81/15 in 93/15-popr.).«

• izvajalec NMP ni seznanjen z možnostjo nakupa informacijske rešitve, saj izvorna koda razpoložljivih rešitev ostane v lastništvu ponudnika. Ali je v primeru informacijskih rešitev mišljen »nakup« licence oziroma sklenitev licenčne pogodbe za določeno časovno obdobje?? Ali se sofinanciranje lahko nanaša tudi na najem informacijske rešitve? Prosimo še za pojasnilo, na kakšno časovno obdobje se nanaša nakup licence / najem, v primeru da je odgovor na zastavljeno vprašanje pozitiven.««, vam podajamo naslednji odgovor:

Predmet sofinanciranja je strošek nabave opreme. Izvajalec NMP si mora zagotoviti pravico oziroma storitev uporabe informacijske rešitve (licenca, programska oprema).

Vezano na vaše vprašanje »V 2. odstavku točke 2.1. Razpisne dokumentacije je zapisano: »Prijavitelj lahko prijavi investicijski projekt za komplet opreme ali posamezne elemente opreme, vendar za število kosov v okviru priznanega programa števila mobilnih enot.«

V točki 7 Razpisne dokumentacije pa je navedeno: »Izvajalec NMP je upravičen do sofinanciranja opremljanja vseh reševalnih vozil s katerimi izvaja NMP.«

• ker se število priznanega programa mobilnih enot pri izvajalcu NMP razlikuje od števila reševalnih vozil, s katerimi izvaja NMP, nas zanima, od česa bo odvisen dejanski obseg sofinanciranja?«, vam podajamo naslednji odgovor:

Dejanski obseg sofinanciranja bo določen na podlagi števila programov NMP in objavljenega delilnika MZ. V kolikor ima zavod večje potrebe po številu kompletov ali posameznih komponent, kot jih ima dodeljeno v tabeli – objavljenem delilniku, mora predložiti pisno argumentacijo po dodatnem kompletu.

**XII. vprašanje**

Spoštovani.

V Zdravstvenem domu Velenje nas zanima, ali so v projektu predvidena tudi finančna sredstva za integracijo/povezavo z zdravstvenim informacijskim sistemom. Torej, ali se stroški za integracijo/povezavo povrnejo?

**XII. odgovor:**

Strošek integracije z zdravstvenim informacijskim sistemom ni del razpisa.

**XIII. vprašanje**

Spoštovani,

v skladu z Javnim razpisom za sofinanciranje investicij na primarni ravni zdravstvene dejavnosti 2021, vas prosimo za odgovor na naslednja vprašanja:

1. Ali lahko na razpis prijavimo tudi IT opremo, ki je predmet razpisa, vendar je bila nabavljena in plačana pred objavo razpisa v prvi polovici leta 2021?

2. Ali lahko na razpis prijavimo tudi IT opremo, ki presega minimalne zahteve razpisa (npr. laptop), vendar je kompatibilna z obstoječo programsko opremo (Windows 10, Hipokrat) in omogoča lažje in hitrejše delo z neposrednim vnosom podatkov?

3. Ali lahko financiranje v celoti zagotovi ZD, čeprav je prijavitelj na razpis občina ustanoviteljica, saj je bila modernizacija IT NMP že predvidena in delno izpeljana s sredstvi ZD? V razpisu je namreč navedeno, da je lahko sofinancer javni zavod.

4. Ali lahko prosim podaljšate rok za prijavo na razpis vsaj za 1 mesec, saj bo zaradi prej planiranih odsotnosti tako v ZD kot na občinah ustanoviteljicah težko uskladiti vso dokumentacijo do predvidenega datuma?

**XIII. odgovor:**

1. Že nabavljene oziroma kupljene IT opreme za mobilne enote NMP ni mogoče vključiti v sofinanciranje po predmetnem javnem razpisu.

2. Da. Določene so minimalne tehnične zahteve, v konkretnem primeru se ugotovi, da je OS Windows 10 naprednejši od OS Android 10.

3. Javni razpis je namenjen za sofinanciranje investicij na primarni ravni zdravstvene dejavnosti. Kot ustanovitelj JZZ-ZD je lahko prijavitelj na javni razpis zgolj občina. V skladu z veljavnimi predpisi pogoje za delo JZZ-ZD zagotavlja ustanovitelj, kar pomeni, da mora poleg sofinancerskega deleža iz proračuna na podlagi predmetnega razpisa preostala finančna sredstva zagotavljati občina in imeti projekt uvrščen v NRP. Z vidika namena javnega razpisa se v razpisni dokumentaciji ne opredeljuje do načina zagotavljana virov dela financiranja, ki ga mora zagotavljati občina. DDV je zakonska kategorija in ni predmet sofinanciranja zato je navedeno vprašanje brezpredmetno.

4. Rok za oddajo prijav ostaja nespremenjen.

**XIV. vprašanje**

Kot ponudnik opreme za javni razpis **IT oprema ekip mobilnih enot NMP** vam pošiljamo sledeča vprašanja:

* Predmet nabave opredeljuje: Tablični računalnik v vozilu ali enakovredno z nameščeno informacijsko rešitvijo za prikaz podatkov DSZ .

**Vprašanje št.1**

Kaj opredeljuje beseda “enakovredno”: ali to opredeljuje napravo, ki ima vse karakteristike, kot so podane v minimalnih zahtevah, ali napravo, ki  podpira delovanje ponujene informacijska rešitve in ne ustreza vsem objavljenim minimalnim zahtevam za tablični računalnik iz razpisne dokumentacije? Ali je uporaba OS Android obvezna?

**Vprašanje št.2**

Ali lahko smatramo, da tablični računalnik:

Samsung Galaxy Tab Active 3 tablični računalnik, LTE, 4GB/64GB

ustreza vsem zahtevam iz razpisa vključno z prilagojenostjo za uporabo na terenu brez dodatnega ovitka (armor)

**Vprašanje št.3**

Kaj pomeni zahteva: Pritrditveni nosilec z napajanjem za vozilo, pritrditev in odstranitev tablice iz nosilca z eno roko.

**Vprašanje št.4**

Ali lahko navedete enega ali več primernih modelov nosilcev, ker so zahteve nenatančne.

* Informacijske rešitve, ki trenutno zadoščajo zahtevam so dostopne na <https://www.dsz.si/index.php/sl/informacije-za-izvajalce/kompatibilnost-opreme>

Po nam dostopnih podatkih je kompatibilnost določena in preverjena na nivoju informacijske rešitve za sledenje in ne za digitalne protokole.

**Vprašanje št.5**

Kako pa je določena kompatibilnost na nivoju digitalnih protokolov, Ali je bila s strani DSZ izvedena evalvacija informacijskih rešitev za protokole?

**Vprašanje št.6**

Ali se v razpisu upošteva referenčna lista ponudnikov, ki je opredeljena v razpisu tudi za digitalne protokole?

**Vprašanje št.7**

Ali je poleg teksta zahtev za digitalne protokole iz tega razpisa, ki je zelo funkcionalno skromen in iz pravilnika treba upoštevati še kake druge zahteve?

* Uporabljene informacijske rešitve morajo zagotavljati, da se podatki do vseh deležnikov prenašajo v realnem času oziroma z maksimalnim zamikom deset sekund. Zagotovljeno mora biti njihovo delovanje v 99,5 %:

**Vprašanje št.8**

Ali 99,5 % pomeni podatek o razpoložljivosti sistema in za kakšno časovno obdobje se definira? Ali mora ponudnik razpolagati s podatki o razpoložljivosti iz daljšega časovnega obdobja, npr 1 leto, da lahko dokazuje to razpoložljivost.

**Vprašanje št.9**

Ali mora sistem zagotoviti 100% prenos podatkov o pacientu ali 99,5%?

**Vprašanje št.10**

Ali mora sistem in lokalna aplikacija na mobilni napravi zagotoviti lokalno delovanje in ustrezne algoritme za zaščito podatkov in ponovitev prenosa podatkov o pacientih, če je sistem nedelujoč ali komunikacijsko omrežje začasno nerazpoložljivo?

**Vprašanje št.11**

Ali podatek 10 sekund velja za podatke o sledenju ali tudi za vse podatke o pacientih.

**Vprašanje št.12**

Opišite natančneje, kakšen sistem izmenjave podatkov o pacientu je potrebno zagotoviti v realnem času (10 sekund).

* Vse informacijske rešitve morajo biti skladne z določili GDPR.

**Vprašanje št.13**

Ali to pomeni, da mora imeti ponudnik veljavno potrdilo/poročilo o GDPR skladnosti rešitve s strani organizacije, pooblaščene za izdajanje takih potrdil.

**Vprašanje št.14**

Ali mora rešitev ustrezati GDPR zahtevam na področju varnostnih protokolov in enkripcije.

* Informacijsko rešitev za vnos in izmenjavo podatkov o intervenciji v obliki digitalnih obrazcev predpisanih s Pravilnikom o službi nujne medicinske pomoči (Uradni list RS, št. 81/15 in 93/15-popr.; Priloga 7, priloga 9, Priloga 10, Priloga 11) z možnostjo statistične obdelave vnešenih podatkov in intervencij z namenom izvoza in poročanja ter avtomatsko izdelavo statičnega poročila v papirni in elektronski obliki za Ministrstvo za zdravje RS – Priloga 12 Pravilnika o službi nujne medicinske pomoči (Uradni list RS, št. 81/15 in 93/15-popr.).

**Vprašanje št.15**

Kaj pomeni vnos in izmenjava podatkov o intervenciji? Kakšna izmenjava in s katerimi sistemi je mišljena v tej zahtevi?

**Vprašanje št.16**

Kako je s potrebo po zagotavljanju in prikazu podatkov o pacientu v namembnih bolnišnicah. Ali je zahtevana ustrezna aplikacija in če je ali mora biti vključena v ponujeno ceno rešitve.

**Vprašanje št.17**

Kako je opredeljena zahteva po izvozu podatkov v zaledne sisteme tipa Hipokrat, ISOZ…?

* Nakupni/najemni pogoji:

**Vprašanje št.18**

Ali morajo biti vse programske rešitve ponujene v nakupni verziji?

**Vprašanje št.19**

Ali so lahko programske rešitve ponujene tudi v najemni verziji in za kakšno časovno obdobje.

**Vprašanje št.20**

Ali mora biti vzdrževanje vključeno v ceno in za kakšno obdobje?

**Vprašanje št.21**

Ali mora biti naveden najvišji strošek vzdrževanja po zaključeni dobi iz ponudbe?

**XIV. odgovor:**

Javni razpis je namenjen sofinanciranju investicij na primarni ravni zdravstvene dejavnosti. Kot ustanovitelj JZZ-ZD je lahko prijavitelj na javni razpis zgolj občina. Podani bodo zgolj odgovori na vprašanja, ki se navezujejo na razpisno dokumentacijo, potrebni vlagateljem – občinam za pripravo vloge za pridobitev sofinancerskih sredstev.

1. [Prenos datoteke - delilnik](https://www.gov.si/assets/ministrstva/MZ/EU-PROJEKTI/INVESTICIJE/Razpis-primar_delilnik.xlsx) [↑](#footnote-ref-1)